ཉེ་དུས།རང་ལྗོངས་ཀྱིས་ཁྲིམས་ལུགས་ཁྱབ་གདལ་གྱི་ལོ་ལྔ་ཚན་བདུན་པའི་འཆར་འགོད་ཀྱི་ལས་ཀའི་གྲས་སུ་གཏོགས་པའི་རྩ་ཁྲིམས་སློབ་གྲྭར་དྲིལ་བསྒྲགས་བྱེད་ཅེས་པའི་བྱེད་སྒོ་ལྷ་ས་གྲོང་ཁྱེར་ཚོད་ལྟའི་སློབ་ཆུང་དང་ལྷ་ས་དགེ་འོས་མཐོ་རིམ་ཆེད་ཚན་སློབ་གྲྭ་སོགས་སུ་སྤེལ་བ་རེད།སློབ་གྲྭར་རྩ་ཁྲིམས་དྲིལ་བསྒྲགས་བྱེད་པའི་ཐེངས་འདིའི་བྱེད་སྒོས་རྩ་ཁྲིམས་ཀྱི་གཞི་རྩའི་རྒྱུན་ཤེས་ཁྱབ་གདལ་ཤུགས་ཆེ་བཏང་བ་བརྒྱུད།གཞོན་ནུ་ལོ་ཆུང་ཚོས་ཆུང་དུས་ནས་རྩ་ཁྲིམས་ཀྱི་འདུ་ཤེས་དང་རྒྱལ་ཁབ་ཀྱི་འདུ་ཤེས་སེམས་ལ་འཇགས་པ་བྱེད་རྒྱུར་སྐུལ་འདེད་ཐེབས་ནས།སློབ་གྲྭའི་ནང་རྩ་ཁྲིམས་སློབ་སྦྱོང་བྱེད་པའི་ཁོར་ཡུག་བཟང་པོ་ཞིག་གཏོད་ཡོད།